LIVE TEXT Real Madrid - RB Leipzig se joacă de la 22:00 în optimile Champions League. Madrilenii vin după golul anulat scandalos lui Jude Bellingham în ultimul meci!
În partida tur din Germania, spaniolii au câștigat cu 1-0 pe terenul adversarilor.
Real Madrid - RB Leipzig, meciul retur din cadrul optimilor de finală din Champions League, se joacă de la ora 22:00 și poate fi urmărit în format LIVE TEXT pe Sport.ro.
În prima manșă, madrilenii s-au impus cu 1-0 în Germania pe terenul adversarei și au acum prima manșă la calificarea în sferturi, mai ales că joacă meciul decisiv pe "Santiago Bernabeu".
Carlo Ancelotti a răbufnit după ultimul meci al lui Real Madrid
Valencia și Real Madrid au remizat în ultima etapă din La Liga, scor 2-2, după ce gazdele de pe "Mestalla" au condus cu 2-0 și elevii lui Carlo Ancelotti au revenit prin dubla lui Vinicius.
Jude Bellingham putea aduce chiar victoria pentru Real, cu golul său marcat în minutul 90+9 după o lovitură de cap, dar centralul partidei, Gil Manzano, oprise jocul înainte ca mingea să ajungă în poartă.
După meci, Carlo Ancelotti a răbufnit și a dezvăluit ce i-a transmis Bellingham centralului.
"Ce să spun... nu sunt multe de spus. S-a întâmplat ceva fără precedent. Nu suntem mulțumiți nici de cartonașul roșu al lui Jude. Tocmai i-a spus arbitrului: 'E gol, la naiba!'. Nu l-a insultat pe Gil Manzano", a spus tehnicianul la final.
Primele echipe calificate în sferturile de finală din UEFA Champions League
Paris Saint-Germain și Bayern Munchen sunt primele două echipe calificate în sferturile de finală din UEFA Champions League.
Rezultatele de până acum din optimi:
Lazio Roma - Bayern Munchen 1-0 și 0-3
PSG - Real Sociedad 2-0 și 2-1
FC Porto - Arsenal 1-0
Napoli - FC Barcelona 1-1
Inter Milano - Atletico Madrid 1-0
PSV - Borussia Dortmund 1-1
FC Copenhaga - Manchester City 1-3
RB Leipzig - Real Madrid 0-1
Urmăriți SPORT.RO și pe Google News